CELEX: 32014D0370
Language: hu
Date: 2014-06-16 00:00:00
Title: 2014/370/EU: A Tanács határozata ( 2014. június 16. ) a nemzeti központi bankok külső könyvvizsgálóiról szóló 1999/70/EK határozatnak a Bank Ċentrali ta` Malta/Central Bank of Malta külső könyvvizsgálója tekintetében történő módosításáról

20.6.2014   
            
            
               HU
            
            
               Az Európai Unió Hivatalos Lapja
            
            
               L 180/15
            
         A TANÁCS HATÁROZATA
   (2014. június 16.)
   a nemzeti központi bankok külső könyvvizsgálóiról szóló 1999/70/EK határozatnak a Bank Ċentrali ta` Malta/Central Bank of Malta külső könyvvizsgálója tekintetében történő módosításáról
   
      (2014/370/EU)
   
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Unióról szóló szerződéshez és az Európai Unió működéséről szóló szerződéshez csatolt (4.) jegyzőkönyvre és különösen annak 27.1. cikkére,
   tekintettel a Central Bank of Malta külső könyvvizsgálóiról szóló, az Európai Központi Banknak az Európai Unió Tanácsához intézett 2014. április 17-i EKB/2014/20 ajánlására (1),
   mivel:
   
               (1)
            
            
               Az Európai Központi Banknak (EKB) és az eurorendszer nemzeti központi bankjainak a beszámolóit az EKB Kormányzótanácsa által javasolt, és az Európai Unió Tanácsa által jóváhagyott független külső könyvvizsgálóknak kell ellenőrizniük.
            
         
               (2)
            
            
               A Bank Ċentrali ta` Malta/Central Bank of Malta jelenlegi külső könyvvizsgálójának megbízatása a 2013. pénzügyi év ellenőrzését követően lejárt. Ezért a 2014. pénzügyi évtől kezdődő időszakra külső könyvvizsgálókat kell kinevezni.
            
         
               (3)
            
            
               A Bank Ċentrali ta` Malta/Central Bank of Malta a PricewaterhouseCoopers-t választotta külső könyvvizsgálónak a 2014–2018. pénzügyi évekre.
            
         
               (4)
            
            
               Az EKB Kormányzótanácsa a Bank Ċentrali ta` Malta/Central Bank of Malta külső könyvvizsgálójának a 2014–2018. pénzügyi évekre a PricewaterhouseCoopers-t javasolta kinevezni.
            
         
               (5)
            
            
               Helyénvaló az EKB Kormányzótanácsának ajánlását követni, és az 1999/70/EK tanácsi határozatot (2) ennek megfelelően módosítani,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (15) bekezdése helyébe a következő szöveg lép:
   
      „(15)   A PricewaterhouseCoopers-t mint a Bank Ċentrali ta` Malta/Central Bank of Malta külső könyvvizsgálóját a 2014–2018. pénzügyi évekre a Tanács jóváhagyja”.
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az Európai Központi Bank a címzettje.
   
      Kelt Luxembourgban, 2014. június 16-án.
      
         
            a Tanács részéről
         
         
            az elnök
         
         G. KARASMANIS
      
   
   
      (1)  HL C 122., 2014.4.25., 1. o.
   
   
      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).